Diari Oficial de la Generalitat Valenciana


Sumari del DOGV 8164, del 07-11-2017 (2017/9766)

RESOLUCIÓ de 31 d'octubre de 2017, del rector, per la qual s'amplia l'oferta d'ocupació pública per a l'any 2017 de places de personal funcionari d'administració i serveis de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9766


Data del document
:   31-10-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 31 d'octubre de 2017, del rector, per la qual s'amplia l'oferta d'ocupació pública per a l'any 2017 de places de personal funcionari d'administració i serveis de la Universitat Miguel Hernández d'Elx. [2017/9766]  
En virtut del que disposa l'article 19.U.4, paràgraf últim, de la Llei 3/2017, de 27 de juny, de pressupostos generals de l'Estat per a l'any 2017, que disposa que no es computaran dins del límit màxim de places derivat de la taxa de reposició d'efectius les places que es convoquen per a la seua provisió mitjançant processos de promoció interna.  
  
Considerant el que disposen l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, referit a l'oferta d'ocupació pública, i l'article 119 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, referit a la reserva de vacants per a promoció interna, en oferta d'ocupació.  
  
Realitzat el tràmit d'informació als representants dels treballadors, en la reunió amb data de 20 de juny de 2017.   
I vist l'Acord del Consell de Govern de la Universitat Miguel Hernández d'Elx, amb data de 3 de juliol de 2017.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell.  
A proposta de la gerent, Emma Benlloch Marco, resolc:  
  
Primer  
Publicar en el Diari Oficial de la Generalitat Valenciana l'ampliació de l'oferta d'ocupació pública per a l'any 2017, per a l'accés a places en torn de promoció interna, referida al personal funcionari d'administració i serveis, aprovada per l'Acord del Consell de Govern de 3 de juliol de 2017, i que figura en l'annex I de la present resolució.  
  
  
Segon  
Aquesta oferta d'ocupació pública comportarà l'obligació de convocar els corresponents processos selectius per a accés a les places. En tot cas, l'execució de l'oferta d'ocupació pública s'haurà de desenvolupar dins del termini improrrogable que estableix la normativa vigent.  
  
  
Tercer  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana.  
  
Quart  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
ANNEX I  
Oferta pública d'ocupació del personal d'administració i serveis per a l'any 2017, en torn de promoció interna  
  
Promoció interna, funcionaris d'administració especial:  
  
Grup A, subgrup A1 Dotacions  
- Escala tècnica superior de Laboratoris 1  
- Escala tècnica superior de Biblioteques 3  
- Escala tècnica superior de Prevenció 1  
- Escala tècnica superior d'Arquitectura 1  
- Escala tècnica superior d'Enginyeria 1  
- Escala tècnica superior de Comunicació 1  
- Escala tècnica superior d'Informàtica 1  
Total grup A, subgrup A1 9  
  
Grup A, subgrup A2 Dotacions  
- Escala tècnica mitjana de Laboratoris 6  
- Escala tècnica mitjana d'Informàtica 2  
Total grup A, subgrup A2 8  
  
  
Promoció interna, funcionaris d'administració general:  
  
Grup A, subgrup A1 Dotacions  
Escala tècnica superior d'Administració 7  
Total grup A, subgrup A1 7  
  
Grup A, subgrup A2 Dotacions  
Escala tècnica mitjana d'Administració 11  
Total grup A, subgrup A2 11  
  
Elx, 31 d'octubre de 2017.- El rector: Jesús Tadeo Pastor Ciurana.